Ma d Dda Areẓqi deg tullist « Di lǧerra-k ay awal », amsawal yerra-d tanefsit n uwadem ɣer lwalha-ines, imi yefka-as azal, yeḥka-d ɣef tujjma i yejjem Ureẓqi baba-s, d wamek i ittḥussu am akken netta d watmaten-is i d ssebba n lmut-is, akken daɣen i d-isban taččart n wul n Ureẓqi si tebrat i yura i baba-s imi imdanen ttun leɛwayed n zik, ǧǧan taddart gguǧǧen ɣer temdint, a-tt-a tukkist i d-nefren, i deg i d-tban tnefsit n Ureẓqi d wul-is yeččuren a- tent-a : « Yal mi ara d-yas, ittruḥu ɣer tqerrabt, irezzu ɣef uẓekka n babas yejjem-it. Yectaq imeslayen-is d lewṣayat-is… Areẓqi yettara ɣer wul-is, amzun akken yetteki di tmettant n baba-s, akken daɣen ttekkin deg-s watmaten-is… Areẓqi d aya i yeččuren ul-is.